**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

 **8542 Vaszar, Fő u. 29.**

**a Pápakörnyéki Önkormányzatok Feladatellátó Társulás**

**Társulási Tanácsa 2019. február 13-i ülésére**

**1. napirend**

**Tárgy: Pápakörnyéki Önkormányzatok Feladatellátó Társulás 2019. évi költségvetés módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2018. évi költségvetését a Társulási Tanács 2/2018. (II. 14.) határozatával fogadta el.

A jelen előterjesztés a költségvetés elfogadása óta bekövetkezett változásokat vezetik át.

**BEVÉTELEK**

A Társulás bevételi előirányzatát a működési bevételek, működési célú támogatások összege módosították az alábbiak szerint:

**Bevételt módosító költségvetési tételek:**

**Működési bevételek: 453.000 Ft**

Ellátási díjak: 431.000 Ft

Kamatbevételek: - 20.000 Ft

Szolgáltatási díjak: 24.000 Ft

Egyéb működési bevételek: 18.000 Ft

**Működési célú támogatás áht-n belül: 2.809.00 Ft**

OEP finanszírozás: 305.000 Ft

Közfoglalkoztatás támogatása: 991.000 Ft

Diákmunka támogatása: 500.000 Ft

Gesztor önkormányzattól normatíva átvétele

házi segítségnyújtás: 1.595.000 Ft

Gesztor önkormányzattól egyéb központi támogatás

átvétele, ágazati pótlék: -582.000 Ft

**Bevételi előirányzat módosítás összesen: 3.262.000 Ft**

**KIADÁSOK**

A társulás kiadási előirányzatát a személyi juttatások, valamint azok járulékai, a dologi kiadások, felhalmozási kiadások csökkentették az alábbiak szerint:

**Kiadást módosító költségvetési tételek:**

Személyi juttatások: - 1.239.000 Ft

Munkaadót terhelő járulék: - 110.000 Ft

Dologi kiadások: - 6.332.000 Ft

**Működési kiadások összesen: - 7.681.000 Ft**

**Felhalmozási kiadások: - 2.924.000 Ft**

**Tartalék: 13.867.000 Ft**

**Kiadás módosításának egyenlege: 3.262.000 Ft**

A kiadási előirányzatok teljesítése kapcsán a dologi kiadások tekintetében a takarékosság szem előtt tartásával a beszerzések eredményes pályáztatása, megfelelő műszaki tartalmú eszközbeszerzés, míg a felhalmozási kiadások vonatkozásában a villamoshálózat fejlesztésének elmaradása eredményezték a megtakarítást.

Fentiek alapján a bevételi többlet, valamint a kiadási előirányzat megtakarítása 13.867.000 Ft tartalék képzését tette lehetővé.

A Társulás költségvetésének bevételi és kiadási fő összege a bemutatott módosításoknak megfelelően 3.262.000 Ft-al nő, 197.156.000 Ft-ra

Kérem a Tisztelt Társulási Tanácsot, hogy a Társulás 2018. évi költségvetés módosítását megtárgyalni, és azt a határozati javaslatnak megfelelően elfogadni szíveskedjék.

Összeállította: Vida László Gábor aljegyző

 Horváth Attila Csabáné köztisztviselő

Vaszar, 2019. 02. 05.

 **Varga Péter**

 **elnök**

**Pápakörnyéki Önkormányzatok Feladatellátó Társulás**

**…/2019. (II. 13.)**

**határozata**

**a Pápakörnyéki Önkormányzatok Feladatellátó Társulás**

**2018. évi költségvetéséről szóló**

**2/2018. (II. 14.) határozat módosításáról**

Magyarország 2018. évi központi költségvetéséről szóló 2017. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2018. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2018. évi költségvetésének fő összegét

 197.156.000 Ft bevétellel,

 197.156.000 Ft kiadással állapítja meg.”

2. A határozat 2. pontja helyébe a következő rendelkezés lép:

„2) Az (1) bekezdésben megállapított bevételi fő összeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási fő összeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2018. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2018. évi pénzeszközátadásait e határozat 5. melléklete, a 2018. évi felhalmozási kiadásokat az 5/a melléklet szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2018. évi működési és felhalmozási célú bevételi és kiadási előirányzatának mérlegét e határozat 6. melléklete állapítja meg.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„8) A Társulás által 2018. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat 9. pontja helyébe a következő rendelkezés lép:

„9) A Társulás 2018. évi likviditási tervét e határozat 9. melléklete tartalmazza.”

11. A határozat egyéb rendelkezései nem módosulnak.

Határidő: A határozatban rögzítettek szerint, illetve folyamatos.

Felelős: Varga Péter elnök